વિવિધ મહોત્સવમાં કરોડો રૂપિયાનો ધુમાડો કરતી ગુજરાતની ભાજપ સરકારે મધ્યાહન ભોજનમાં રૂપિયા 104 કરોડનો ઘટાડો સૂચવ્યો છે.ગરીબ વિદ્યાર્થીઓમાં પોષણનું સ્તર સુધરે, અધવચ્ચે શાળા છોડી જનારાં વિદ્યાર્થીઓની સંખ્યામાં ઘટાડો થાય તેવા હેતુસર શાળાઓમાં મધ્યાહન ભોજન યોજનાનો અમલ કરવામાં આવ્યો છે. ઉલ્લેખનીય છે કે વર્ષ 2014-15માં મધ્યાહન ભોજન પાછળ રૂ. 716.76 કરોડનો ખર્ચ કરવામાં આવ્યો હતો. 2015-16માં મધ્યાહન ભોજન માટે રૂ. 612.10 કરોડની જોગવાઈ કરી છે. તેમાં વર્ષ 2014-15ની સરખામણીમાં રૂ. 104 કરોડ ઓછા ફાળવવામાં આવ્યા છે.